पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण का संकट हर ओर मंडरा रहा है। कलेक्ट्री भी इससे अछूता नहीं है। संक्रमण के मामले सामने आने के बाद जिला प्रशासन ने आयुर्वेद विभाग पर विश्वास जताया और गुरुवार को कलेक्ट्री के सभी कर्मचारियों को काढ़ा पिलाने की पहल की।
कलेक्ट्री में ड्यूटी देने वाले न्याय और पुलिस विभाग के साथ राजस्व विभाग के कार्मिकों ने काढ़ा पिया। इस मौके पर पहुंचे कुछ भाजपा नेताओं को भी काढ़ा परोसा गया। जिला कलेक्टर की ओर से आयुर्वेद विभाग के उपनिदेशक को काढ़ा पिलाने के निर्देश दिए गए।
पहले दिन करीब 100 लोगों ने काढ़ा पिया। आयुर्वेद विभाग के अनुसार महामारी में इम्युनिटी के बूते से कोरोना से बचा जा सकता है। इसके लिए काढ़े की न्यूनतम तीन डोज ली जानी चािहए। पहले दिन का काढ़ा पिलाने के साथ ही विभाग ने सभी कार्मिकों को दो दिन के काढ़े की सामग्री भी दी। इस दौरान कर्मचारियों की ओर से सोशल डिस्टेंसिंग का पालन नहीं करने की भी चर्चा रही। गौरतलब है कि कोरोनाकाल के एक साल में यह दूसरा मौका है, जब विभाग की ओर से कलेक्ट्रेट में काढ़ा पिलाया गया है।
दुकान में सामान नहीं
विभाग को दो दिन पहले ही उदयपुर स्थित राजकीय आयुर्वेदिक रसायन शाला से काढ़े की खेप मिली है। इससे पहले यहां काढ़े का स्टॉक नहीं के बराबर था। बावजूद इसके विभाग स्तर पर बीते एक साल में शहरी इलाकों में 10 जगह शिविरों के माध्यम से लोगों को काढ़ा पिलाने का दावा हो रहा है।
संक्रमितों को पिलाओ काढ़ा
जिला प्रशासन की ओर से आयुर्वेद विभाग को आगामी दिनों में महात्मा गांधी चिकित्सालय के पीछे कोरोना टेस्ट लैब में आने वाले मरीजों को काढ़ा पिलाने का जिम्मा दिया जा सकता है, हालांकि अभी इस बारे में किसी तरह के आदेश नहीं हुए हैं। विभाग की ओर से आरटीपीसीआर टेस्ट में आने वाले लोगों को काढ़ा पिलाने से संक्रमण बढ़ने का अंदेशा जताया जा रहा है। इसलिए अभी पूरा मामला अधरझूल में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn